ΓΡΑΠΤΗ ΕΡΩΤΗΣΗ E-2397/00

υποβολή: Lucio Manisco (GUE/NGL), Patricia McKenna (Verts/ALE), Elena Paciotti (PSE) και Giovanni Fava (PSE) προς την Επιτροπή

(18 Ιουλίου 2000)

Θέμα: Εμπόριο ανθρωπίνων οργάνων που αφαιρούνται από καταδικασμένους σε θάνατο στη Λαϊκή Δημοκρατία της Κίνας

Σε ανταπόκρισή του από τη Μαλαισία που δημοσιεύθηκε στις 15/06/2000 από την εφημερίδα International Herald Tribune, ο έγκριτος δημοσιογράφος Thomas Fuller αναφέρει ότι στη Λαϊκή Δημοκρατία της Κίνας το λαθρεμπόριο οργάνων που αφαιρούνται από νέους καταδικασμένους σε θάνατο και θανατώνονται ad hoc εξακολουθεί ναφίσταταιπό καταστάσεις που είναι από τις πλέον απάνθρωπες και ότι μόνο στη Μαλαισία είναι περισσότεροι από 1000 οι ασθενείς που μετέβησαν σε κρατικές κινεζικές κλινικές καιπέστησαν μεταμόσχευση νεφρών σε τιμές από 10 000 12 000 δολάρια. Σύμφωνα με τον Fuller, η μέθοδος των εκτελέσεων ένας πυροβολισμός στον αυχένα καθιστά περιζήτητες τις μεταμοσχεύσεις αυτές καθόσον δεν θίγονται τα αφαιρούμενα όργανα. Τέτοιες βάρβαρες πρακτικές που κατά τα φαινόμενα περιλαμβάνουν επιλογές και ημερομηνίες των εκτελέσεων σε συνάρτηση με την ζήτηση οργάνων τεκμηριώθηκαν στο παρελθόν και καταγγέλθηκαν από την Human Rigths Watch, από ανθρωπιστικές οργανώσεις και από διεθνείς φορείς. Σε ψήφισμα που ενέκρινε το Ευρωπαϊκό Κοινοβούλιο στις 14/05/1998 (Ψήφισμα B4-0496/98(1)) οι απάνθρωπες αυτές πρακτικές, από τις οποίες φαίνεται ότι επωφελήθηκαν και πλούσιοι ευρωπαίοι ασθενείς, στιγματίζονταν και ζητήθηκε από την Επιτροπή και το Συμβούλιο να παρέμβουν στη Λαϊκή Δημοκρατία της Κίνας ώστε να τερματισθεί το εμπόριο αυτό ανθρωπίνων οργάνων.

1. Δεν θεωρεί η Επιτροπή, πουποστήριξε την είσοδο της Κίνας στον Παγκόσμιο Οργανισμό Εμπορίουπό την προϋπόθεση ότι θα τηρηθεί η ρήτρα σεβασμού των ανθρωπίνων δικαιωμάτων, ότι η φρίκη που δημιούργησαν σε όλο τον κόσμο τόσο απάνθρωπες πρακτικές δημιουργεί ουσιαστικά εμπόδια σε μια περαιτέρω εξομάλυνση των σχέσεων με τη Λαϊκή Δημοκρατία της Κίνας;

2. Δεν θεωρεί η Επιτροπή ότι πρέπει να διευκρινίσει σε ποιες παρεμβάσεις προέβη ή προτίθεται να προβεί έναντι των αρχών της Λαϊκής Δημοκρατίας της Κίνας, των Ηνωμένων Εθνών και του Παγκόσμιου Οργανισμού Εμπορίου προκειμένου να τερματισθεί το εμπόριο αυτό οργάνων που αφαιρούνται από καταδικασμένους σε θάνατο;

3. Δεν θεωρεί η Επιτροπή ότι πρέπει να ενημερώσει το Ευρωπαϊκό Κοινοβούλιο για τους τρόπους και την έκβαση των πρωτοβουλιών που ζητήθηκαν στο ψήφισμα της 14/05/1998;

(1) ΕΕ C 167 της 1.6.1998, σελ. 224.

Απάντηση του κ. Patten εξ ονόματος της Επιτροπής

(12 Σεπτεμβρίου 2000)

Η Επιτροπή συμμερίζεται τις ανησυχίες των Αξιότιμων Μελών του Κοινοβουλίου σχετικά με το εμπόριο ανθρώπινων οργάνων. Δυστυχώς, το γεγονός αυτό αποτελεί γενικό πρόβλημα που δεν περιορίζεται στην Κίνα. Υπάρχουν ισχυρισμοί για πολλές περιπτώσεις που αναφέρονται κάθε χρόνο, αλλά είναι πολύ δύσκολο να αποδειχθούν τα γεγονότα για κάθε μεμονωμένη περίπτωση.

Τα Αξιότιμα Μέλη του Κοινοβουλίου θα θυμούνται ότι στις 25 Μαΐου 1998, ο κινέζος πρέσβης στις Κοινότητες έγραψε επιστολή στον Πρόεδρο του Κοινοβουλίου, μετά τηνιοθέτηση από το Κοινοβούλιο, στις 14 Μαΐου 1998, δύο ψηφισμάτων που, μεταξύ άλλων, αφορούσαν τους ισχυρισμούς για ανάμειξη της Κίνας στο εμπόριο ανθρωπίνων οργάνων. Στην επιστολή του, ο κινέζος πρέσβης δήλωνε οποιαδήποτε μορφή εμπορίου ανθρώπίνων οργάνων αποτελεί άμεση παραβίαση του κινεζικού νόμου και απαγορεύεται αυστηρά από την κινεζική κυβέρνηση.

Λαμβάνονταςπόψη την κατηγορηματική δήλωση σχετικά με τη θέση της κινεζικής κυβέρνησης όσον αφορά το θέμα αυτό και χωρίς καμία σοβαρή απόδειξη για το αντίθετο, η Επιτροπή δεν έθιξε ακόμα το θέμα στις κινεζικές αρχές.

Στην περίπτωση πουπάρξουν ακράδαντες αποδείξεις, η Επιτροπή θα επιληφθεί, οπωσδήποτε του θέματος. Στο ενδιάμεσο διάστημα, η Επιτροπή εξακολουθεί να μελετά τι είδους ενέργειες μπορούν να αναληφθούν από τα Ηνωμένα Έθνη και τη διεθνή κοινότητα για την παύση αυτού του απάνθρωπου εμπορίου.

Η Επιτροπή εξακολουθεί να έχει διάλογο με την Κίνα σχετικά με τα ανθρώπινα δικαιώματα προκειμένου να επιτύχει απτές βελτιώσεις στην κατάσταση που επικρατεί όσον αφορά τα δικαιώματα του ανθρώπου στην Κίνα. Ο κινέζος πρωθυπουργός κατά την επίσκεψή του στην Επιτροπή, στις 11 Ιουλίου 2000, επαναβεβαίωσε τη σημασία που έχει για την Κίνα ο διάλογος αυτός.